എന്റെ ഉപ്പും ചോറും ഈ പത്രമാണ് കണ്ണൂര് ദേശാഭിമാനി ഏജന്സിയുള്ളതിനാലാണ് കുടുംബം പട്ടിണിയില്ലാതെ കഴിഞ്ഞത്. വീടിരിക്കുന്ന ഏഴ് സെന്റ് ദേശാഭിമാനിയിലെ നിക്ഷേപത്തുക കൊണ്ട് വാങ്ങിയതാണ്. എന്റെ ജീവിതം ഈ പത്രത്തിന് കടപ്പെട്ടതാണ്. 1998ലാണ് കുടുംബം പുലര്ത്താന് പാടുപെട്ടിരുന്ന കാലത്ത് രമേശന് ദേശാഭിമാനി ഇരിട്ടി ഏജന്റാവുന്നത്. ഇരിട്ടി ഏരിയാ ലേഖകന് മനോഹരന് കൈതപ്രത്തിന്റെ നിര്ദേശപ്രകാരമാണ് ദൗത്യം ഏറ്റെടുത്തത്. ഏജന്സിയെടുത്ത് പ്രതിസന്ധിയായ ഉദാഹരണങ്ങള് കണ്മുന്നിലുള്ളപ്പോള് ധൈര്യം പകര്ന്നതും സാമ്ബത്തിക കാര്യങ്ങള് നിര്വഹിച്ചതും മനോഹരനാണ്. പുതുതായി ഏജന്സി തുടങ്ങാനുള്ള 10,000 രൂപ ഡിപ്പോസിറ്റിന് എസ്ബിടിയില്നിന്ന് വായ്പ തരപ്പെടുത്തി. കോപ്പിയുടെ എണ്ണത്തിന് അനുസരിച്ച് ഡിപ്പോസിറ്റ് നല്കാന് മറ്റൊരാളില്നിന്ന് പണം കടം വാങ്ങി. കൂടുതല് വരിക്കാരെ ചേര്ക്കാനും സഹായിച്ചു. നടന്നു തീര്ത്ത വിവരവഴികള് 180 കോപ്പിയുമായുള്ള ഏജന്സി നടത്തിപ്പ് പിടിപ്പത് പണിയായിരുന്നു. എടക്കാനം, ചെറുവോട്, വള്ള്യാട്, നേരംപോക്ക്, ഇരിട്ടി , പഴയ പാലം, കീഴൂര് കുന്ന്, കൂളിച്ചെമ്ബ്ര, കീഴൂര്, പയഞ്ചേരിമുക്ക്, പയഞ്ചേരി, വികാസ്, അത്തി, പായം മുക്ക്, പെരുമ്ബറമ്ബ് എന്നിങ്ങനെ വിപുലമായിരുന്നു വിതരണ മേഖല. പത്രത്തിന്റെ കാശ് വാങ്ങാന് ദിവസവും കുളിച്ചെമ്ബ്ര വരെ നടന്നുപോയിട്ടുണ്ട്. ബസിനു പോയാല് കമീഷന് തുക അതിന് തികയാത്തതിനാലാണ് നടത്തം. ഒരിക്കലും സര്ക്കുലേഷന് കുറഞ്ഞില്ല. എല്ലാമാസവും പത്തിനകം ബില്ലടച്ചതിനാല് ദേശാഭിമാനിയില്നിന്ന് നാല് ശതമാനം ഇന്സന്റീവും ലഭിച്ചു. കെഎസ്ഇബിയില് ജോലി ലഭിച്ച് ഏജന്സി കൈമാറേണ്ടി വന്നതുവരെ എല്ലാ മാസവും ഇന്സന്റീവ് വാങ്ങിയിട്ടുണ്ട്. ഏതു കാലാവസ്ഥയിലും രാവിലെ ആറിനകം വരിക്കാര്ക്ക് പത്രം എത്തിക്കാന് കഴിഞ്ഞിട്ടുണ്ട്. ആര്എസ്എസ് പ്രവര്ത്തകന് കൊല്ലപ്പെട്ട ഒരു ദിവസം മാത്രമെ പത്രവിതരണം മുടങ്ങിയിട്ടുള്ളൂ. ഏജന്സി നടത്തിയ കാലങ്ങളിലെല്ലാം ലോക്കല് കമ്മിറ്റി ഓഫീസിലടക്കം മൂന്നു പത്രങ്ങള് വരിസംഖ്യ വാങ്ങാതെ വിതരണം നടത്താന് കഴിഞ്ഞതും രമേശന് അഭിമാനത്തോടെ ഓര്ക്കുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് രാഷ്ട്രീയത്തിനതീതമായ സൗഹൃദവലയം ത്രിപുര ഫണ്ട് ശേഖരണം ഇന്ന് കൈപിടിച്ചുനടത്തുന്ന കെയര് അത്രമേല് ചന്തം ഹൃദയഭാഷയ്ക്ക് കെ വി ശില്പയ്ക്ക് സ്നേഹവീട് കൈമാറി വെറും വീടല്ല ഇത് മനുഷ്യസ്നേഹത്തിന്റെ താജ്മഹല് നേവിസിന്റെ ഹൃദയം കോഴിക്കോട് എത്തിച്ചു ശസ്ത്രക്രിയ പുരോഗമിക്കുന്നു: മന്ത്രി വീണാ ജോര്ജ്